Source: http://docplayer.hu/17030021-A-birosagi-epuletekben-tartozkodas-es-a-birosagi-epuletek-rendjenek-fenntartasi.html
Timestamp: 2018-11-21 12:23:38
Document Index: 27001538

Matched Legal Cases: ['Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A BÍRÓSÁGI ÉPÜLETEKBEN TARTÓZKODÁS ÉS A BÍRÓSÁGI ÉPÜLETEK RENDJÉNEK FENNTARTÁSI - PDF
Download "A BÍRÓSÁGI ÉPÜLETEKBEN TARTÓZKODÁS ÉS A BÍRÓSÁGI ÉPÜLETEK RENDJÉNEK FENNTARTÁSI"
1 Szolnoki Törvényszék E l n ö k e 5001 Szolnok Pf El. II. B. 7. szám A BÍRÓSÁGI ÉPÜLETEKBEN TARTÓZKODÁS ÉS A BÍRÓSÁGI ÉPÜLETEK RENDJÉNEK FENNTARTÁSI S Z A B Á L Y A I
2 2 A Szolnoki Törvényszék épületében tartózkodás szabályairól, a bírósági épületek rendje fenntartásának követelményeiről. I. ÁLTALÁNOS RENDELKEZÉSEK. A Szolnoki Törvényszék, a Szolnoki Városi Bíróság és a Szolnoki Munkaügyi Bíróság 5000 Szolnok Kossuth L. út 1. szám alatti épületében tartózkodás szabályairól, az épület rendjéről, a bíróságok szervezetéről és igazgatásáról szóló évi CLXI. törvény ban foglalt felhatalmazás és az Országos Bírósági Hivatal elnökének 7/2012. (IV.25.) OBH utasításban foglalt rendelkezése alapján a következő szabályokat állapítom meg. A szabályzat hatálya és célja. 1. A szabályzat hatálya a Szolnok, Kossuth Lajos út 1. szám alatti épületben működő törvényszékre, bíróságokra és közvetve a Szolnoki Városi Ügyészségre terjed ki, általános rendelkezéseit a törvényszék területén működő valamennyi bíróságra megfelelően alkalmazni kell. A szabályzat személyi hatálya az épületben elhelyezett intézmények dolgozóira, ügyfelekre és az épületben bármilyen céllal tartózkodó, vagy tevékenységet végző személyekre terjed ki. 2. A szabályzat célja az épületben tartózkodás egységes rendjének meghatározása a törvényszék és a bíróságok és más szervezetek zavartalan működésének és az ítélkező tevékenység folyamatosságának biztosítása, a biztonsági feltételek javítása, egyben az állampolgárok tájékoztatása. II. AZ ÉPÜLETBEN TARTÓZKODÁS RENDJE. 3. A bíróság épületének az ügyfélforgalom számára nyitva álló helyiségeibe és a tárgyalóterembe a bírósági ügyintézés és a nyilvános tárgyaláson történő részvétel, továbbá nyilvános tárgyalások hallgatása céljából bárki beléphet.
3 3 4. Az épületben tartózkodók kötelesek olyan magatartást tanúsítani, amely tiszteletben tartja az igazságszolgáltatás méltóságát, nem zavarja meg az intézmény működését és megfelel az épület használatára vonatkozó szabályoknak. 5. A bírósági épület rendjének biztosítása a törvényszék elnökének, a bíróságok elnökeinek a feladata. Ennek érdekében a Szolnoki Törvényszék elnöke és a többi vezető közvetlenül a megbízási jogviszonyban álló biztonsági szolgálat csoportvezetője útján irányítja és ellenőrzi a rendfenntartással kapcsolatos szabályok betartását, amelyekben a bírósági alkalmazásban lévő portaszolgálatra beosztott személyek és az elnöki iroda vezetői is közvetlenül részt vesznek. Az épületben tartózkodás általános szabályai. 6. (1) A Szolnoki Törvényszéken, a Szolnoki Városi Bíróságon és a Szolnoki Munkaügyi Bíróságon a napi rendes munkaidő óráig tart. (2) A törvényszék, a székhelyi helyi bíróság és a munkaügyi bíróság esetében a bírósági dolgozók bírák, titkárok, fogalmazók, igazságügyi alkalmazottak, fizikai alkalmazottak és takarítók munkaidőn túli tartózkodás rendjéről a törvényszék elnökének iránymutatása és rendelkezése alapján az adott bíróság elnöke külön rendelkezik. Ezt a szabályt kell alkalmazni a munkaszüneti napokon munkavégzés céljából épületben tartózkodásra, kivéve ha arra az ügyeleti tevékenység során bírói intézkedés céljából kerül sor. (3) A törvényszék és a bíróságok ügyfelei és vendégei a rendes munkaidőben tartózkodhatnak az épületben, amennyiben a kitűzött tárgyalások később fejeződnek be, abban az esetben az épületben tartózkodás a tárgyalás befejezéséig tart. 7. (1) Az épületbe történő be- és kilépésre a törvényszék Kossuth L. úti bejárata szolgál. (2) Ez a szabály vonatkozik a mozgásukban korlátozottak számára történő be- és kilépésre is. A portaszolgálat fokozott elvárással köteles elősegíteni szükség esetén az érintett bíróságok vezetőinek, illetve elnöki irodavezetőinek értesítése mellett a mozgásukban korlátozottak vagy más fogyatékkal élők épületbe belépését, tartózkodását és kilépését. A bíró, bírósági titkár és fogalmazó, vagy más ügyintéző vagy vezető, amennyiben a fogyatékkal, mozgáskorlátozott érkezése általa tudott, köteles azt jelezni az elnöki iroda útján a portaszolgálat felé a ki- és beléptetésre történő felkészülés céljából.
4 4 8. (1) Az épületbe be- és kilépő, illetve annak területén tartózkodó személy a biztonsági szolgálat felhívására köteles személyazonosságát igazolni. A személyazonosság igazolására alkalmas minden olyan okmány, amelyből az igazoltatott kiléte hitelt érdemlően megállapítható. (2) A személyazonosság igazolásának megtagadása esetén az igazolást megtagadó személy feltartóztatható, sikertelenség esetén pedig az épületbe való belépés megtagadható. (3) Megtagadható az épületbe belépése olyan ittas személynek, aki nem hivatalos értesítés birtokában jelent meg, a 14 éven aluli, illetve kiskorú olyan személynek, aki idézést nem kapott, továbbá, ha a beléptetés szüneteltetése, tilalma, vagy az épület kiürítése állt fenn, illetve van folyamatban. (4) Az idézés vagy hivatalos célból megjelent, de be nem engedhető személy megjelenéséről a bírót vagy más ügyintézőt haladéktalanul értesíteni kell. A személy és csomagellenőrzés szabályai. 9. (1) Az épület területére érkező személyek az e szabályzatban megjelölt kivétellel csomagellenőrzést követően léphetnek be. (2) Az ellenőrzés során a ruházat átvizsgálására fémkereső kapuval, a csomag átvizsgálására röntgensugaras csomagvizsgáló géppel kerül sor. (3) Az ellenőrzés során a kézi ruházat átvizsgálása nem engedélyezett. (4) Az a személy, aki a személy és csomagellenőrzésnek nem kívánja magát alávetni, az épület területére nem léphet be. (5) Az épület területére lőfegyverrel, lőszerrel, robbanóanyaggal, robbantó szerrel, illetve a közbiztonságra különösen veszélyes, vagy rendbontásra alkalmas eszközzel a rendőrség, a büntetés-végrehajtási testület, vagy más fegyveres szervek hivatásos állományú, szolgálati feladatot ellátó tagjain kívül senki nem léphet be. (6) A törvényszék a bejáratához tartozó területén a fegyver, a lőszer, és a közbiztonságra veszélyt jelentő tárgyak tárolására az egyéb jogszabályokban meghatározott követelményeknek megfelelő un. értéktároló szekrényt biztosít. A belépéskor a belépőtől átvett fegyver, vagy egyéb közbiztonságra veszélyt jelentő eszköz tárolása az átvétele után ezekben a szekrényekben biztosított. Az érintett
5 5 személy távozásakor az eszközt ha annak tartása jogszabályba nem ütközik, amely esetben a hatóságok értesítése szükséges az eltávozó személynek dokumentáltan vissza kell adni. 10. (1) A bíróság épületébe hivatali igazolvány vagy személyi ismeret alapján, személy és csomagellenőrzés nélkül léphetnek be a következő személyek - bírósági, ügyészségi dolgozók, - a választott, ítélkezés céljából megjelenő ülnökök, - rendőrség, vagy más hatóság szolgálati feladatot végző tagjai, - diplomácia mentességet élvezők, - segélyhívásra érkező mentők, tűzoltók, - ügyvédek, ügyvédjelöltek, jogtanácsosok, - igazságügyi szakértők, - önálló bírósági végrehajtók, - hivatásos pártfogók, - a posta alkalmazottai, - a futár, - sajtó képviselői. (2) Mentesül az átvizsgálás alól az a személy, akinek szervezetében igazoltan olyan orvosi eszköz került beépítésre, amely kizárja az átvizsgáló eszközök alkalmazhatóságát, továbbá a várandós nő. (3) A személy- és csomagátvizsgálást a személyiségi jogok maximális tiszteletben tartásával kell elvégezni. Az azzal kapcsolatos kérdés, értelmezési probléma felmerülése, vagy panasz esetén azt haladéktalanul jelezni kell a Szolnoki Törvényszék elnöki irodája vezetőjének. (4) A törvényszék és a bíróságok elnökeihez, vezetőihez panasz megtétele szándékával, vagy hivatalos ügyintézés céljából érkező, illetve törvényszéki, vagy bírósági dolgozóhoz egyéb okból, de nem ügyfélként belépni kívánó személy akkor léptethető be, amennyiben a felkeresni kívánt vezető azt engedélyezi, illetve a bírósági dolgozó azt visszaigazolja. (5) A belépő személy a bírósági vezetőhöz felkísérendő, egyébként a bírósági dolgozó és a beléptetett személy a portán találkozik. (6) A sajtó képviselőinek jogainak érvényesülését elő kell segíteni. Előzetes be nem jelentett forgatócsoport ékezését és forgatási szándékukat a törvényszék elnöki irodáján jelezni kell. Az épületben tartózkodás rendje, az épületben tartózkodás területi korlátai és általános rendje.
6 6 11. (1) Az épületben a közönség és ügyfélforgalom elől elzárt területek is vannak, amelyekre az ügyfél, vagy más, nem bírósági dolgozó külön engedély hiányában nem léphet be. (2) A törvényszéken a székhelyi bíróságon és a munkaügyi bíróságon ügyfelek számára nyitva álló helyiségek: polgári, illetve munkaügyi kezelőirodák, társadalmi szervezetek nyilvántartásának kezelő irodája, büntetés-végrehajtási iroda, büntető kezelőirodák, pénztár, tárgyalótermek. (3) A kezelőirodák ügyfélfogadási rendje: keddi, szerdai, csütörtöki, pénteki napokon 9-11 óra között, hétfői napokon 8,30-15,30 óra között. (4) A földszinten és az első emeleten szinten női és férfi toalett működik. (5) Az ügyfél és más személy által az ügyfélforgalom előtt nyitva álló irodákat és helyiségeket, a tárgyalótermeket, továbbá az egyes tárgyalások helyét és idejét a bejáratnál és a folyosókon jól látható helyen eligazító táblák jelzik.. (6) A portaszolgálat köteles ügyfélbarát módon az ügyfelek és más belépő személy tájékoztatását szóban is elvárható módon biztosítani. Az épületben tartózkodás rendjének szabályai 12. (1) A bíróság épületében a mobiltelefon használata általában nem megengedett, erről tiltó táblák adnak tájékoztatást. (2) Az épületben a dohányzás tilos, amely a bejáratnál és az egyes ügyfélforgalom előtt nyitva álló helyiségek bejárati ajtajánál és egyéb helyen jelzettek. (3) A tilalmakat be nem tartó személyt a bírósági rendészeti feladatokat ellátó személyek figyelmeztethetik és a cselekmény abbahagyására szólítják fel. (4) A bírósági rendfenntartó személyek kötelesek elősegíteni, hogy az eljárásban résztvevő személyek, a hallgatóság és a sajtó a jogaikat gyakorolhassák és teljesíthessék kötelezettségeiket. (5) A nyilvános ügyforgalmi helyeken tapasztalt rendzavaró magatartás esetén amennyiben a bíróság munkáját zavaró tevékenységre irányuló felszólítás nem
7 7 vezet eredményre, az önkéntes teljesítés elmarad, a biztonsági szolgálat gondoskodik a személy kivezetéséről. H az intézkedés eredménytelen, értesíti az elnöki iroda vezetőit a hatósághoz fordulás indokoltságáról. A hatósághoz, a rendfenntartó erőhöz (rendőrség, büntetés-végrehajtási intézet) elsősorban a bírósági vezető, illetve az elnöki irodavezető fordul, szükség esetén a rendfenntartó személy is megkeresheti a rendvédelmi hatóságot. (6) Ha a Bszi (2) bekezdésében foglalt, az igazságszolgáltatás méltóságát sértő, a bíróság működését zavaró, vagy az épület használatára rendjére vonatkozó előírásokat megszegő fél a tárgyaláson, vagy a tárgyalással összefüggően tanúsítja magatartását, megszegi kötelezettségeit, a tanács elnökének jelzésére riasztás történik, vagy a biztonsági szolgálat, szükség esetén a hatóság biztosítja a rendet. A fenti szabályok vonatkoznak a tárgyalóteremből kiutasított személy tárgyalóteremből kivezetésére, valamint arra, hogy az adott tárgyalásról kiutasított személy a tárgyalóterembe ne térhessen vissza. (7) Ha a tanács elnöke a nyilvánosság kizárásáról rendelkező határozatot hozott és annak végrehajtását megtagadó személyek vannak, a biztonsági szolgálat illetve rendfenntartást végző személy gondoskodik annak végrehajtásáról, és szükség esetén a kivezetésről, illetve a korábban megjelölt módon a rendvédelmi hatósághoz forduláshoz. (8) A biztonsági szoltálat járőrözéssel, utasításra fokozott mértékű járőrözéssel működik közre a rendfenntartásban. (9) A biztonsági szoltálat a tanács elnökének, az eljáró bírónak, illetőleg a bírósági vezetőnek utasítására a tárgyalóteremben tartózkodva biztosítja a tárgyalás lefolyásának zavartalanságát. A kiemelt kockázatú ügyek. 13. (1) A bíró a tárgyalás kitűzésekor köteles tájékoztatni a törvényszék, illetve a bíróság elnökét, ha a évi CLXI. törvény ban meghatározott ügy elbírálása a rendfenntartás szempontjából kiemelt kockázatot jelenthet a tárgyalások nyilvánosságának és az épület rendjének megfelelő biztosítása szempontjából. A bíróság elnöke, a szignálást végző vezető, ha észleli az ügy ilyen jellegét, abban az esetben hivatalból teszi meg a szükséges intézkedést, illetve hívja fel az eljáró bíró figyelmét a jelzési kötelezettségére. (2) A bíróság elnöke a törvényszék elnökének egyidejű tájékoztatása és hozzá intézett kérés alapján biztosítja a megfelelő tárgyalótermet.
8 8 (3) Ha annak feltételei adottak, elrendeli a nyilvános tárgyalásnak a bíróság zárt láncú televíziós hálózatán történő közvetítését, biztosítja a rendfenntartást végző személyek fokozott készenlétét, a rendfenntartást végző személyek részére elrendeli a bíróság épületébe belépő vagy onnan kilépő személyek csomagja tartalmának bemutatására felhívás kötelező és fokozott alkalmazását, értesíti az intézkedésre jogosult hatóságot, és megteszi az épület rendjének fenntartása érdekében szükséges szervezései intézkedéseket. értesítéséről. (4) Gondoskodik a törvényszék, a bíróságok és a társhatóságok dolgozói (5) Az intézkedések kiterjedhetnek a rendkívüli biztonsági intézkedések keretében a bíróság épületébe belépés korlátozásával, meghatározott körű korlátozására és szünetelésére is. Rendkívüli események 14. (1) Bombariadó vagy más rendkívüli esemény esetén az épület kiürítését a törvényszék elnöke, elnökhelyettese, távollétük esetén bármely kollégiumvezető rendeli el a bíróságok, a Szolnoki Városi Ügyészség vezetőjének és a Szolnoki Büntetés-végrehajtási Intézet vezetőjének egyidejű értesítése mellett. (2) Az épület kiürítésére vonatkozó vezetői utasításnak az épületben tartózkodók, - ügyfelek, közreműködők, hallgatóság tagjai és más személyek haladéktalanul kötelesek eleget tenni. (3) Az értesített rendőrség épületben megjelenése után a rendőrségi vezető utasításai az irányadók. (4) Az épület átvizsgálásához a rendőrségnek a törvényszék vezetése és a portaszolgálat egy tagja köteles segítséget nyújtani. (5) Bombariadó esetén egyebekben a Szolnoki Törvényszék bombariadó tervében foglalt rendelkezései az irányadók. III. A szabályzat május 1. napján lép hatályba. A szabályzat közzétételre kerül a bíróságok központi honlapján és a Szolnoki Törvényszék című honlapján.
9 9 A korábbi illetve más szabályzatok e szabályzat rendelkezéseivel ellentétes rendelkezései hatályukat vesztik. S z o l n o k, április 27. Dr. Nánási Illés a törvényszék elnöke